'उत्तर प्रदेश में ममता बनर्जी कहीं से भी चुनाव लड़ें, पराजय ही मिलेगी'
उत्तर प्रदेश के उप मुख्यमंत्री केशव प्रसाद मौर्य ने शुक्रवार को दावा किया कि ममता बनर्जी इस राज्य में कहीं से भी चुनाव लड़ लें, उन्हें पराजय ही मिलेगी।
वाराणसी: उत्तर प्रदेश के उप मुख्यमंत्री केशव प्रसाद मौर्य ने शुक्रवार को दावा किया कि ममता बनर्जी इस राज्य में कहीं से भी चुनाव लड़ लें, उन्हें पराजय ही मिलेगी। मौर्य अधिकारियों के साथ बैठक के लिए वाराणसी आये हुए थे। संवाददाताओं ने उनसे पश्चिम बंगाल की मुख्यमंत्री ममता बनर्जी के 2024 में प्रधानमंत्री नरेंद्र मोदी के संसदीय क्षेत्र वाराणसी से चुनाव लड़ने की चुनौती के बारे में सवाल किया था।मौर्य ने दावा किया कि ममता वाराणसी ही नहीं पूरे उत्तर प्रदेश में कहीं से भी चुनाव लड़ेंगी तो भी उनकी हार ही होगी। उत्तर प्रदेश में कोरोना के बढ़ते मरीजों की संख्या पर उन्होंने कहा कि सरकार जरूरी कदम उठा रही है।उन्होंने प्रदेश की जनता से अपील की कि वे सामाजिक दूरी का पालन करने के साथ ही मास्क का उपयोग करें।